Dis regtig oulik wanneer jy oor ‘n spesifieke Bybelfiguur wil praat, of ‘n tema wil beklemtoon. Dit kan ook as ‘n Funaand gebruik word, of as julle as familie bietjie oor die Bybel wil gesels en dit op ‘n ‘fun’ manier met die kinders wil doen. Wat baie oulik is, is dat sy bekende Minute-to-Win-it speletjies gevat het en dit deurgetrek het na ‘n deel in die Ou of die Nuwe Testament.
Ons het die speletjie oor Josef se jas, en die verlore skaap verlede kwartaal met ons Bybelse Familie Funaand gedoen en die kinders wou nie ophou speel nie! Ons het ‘n videoclip op Youtube gesoek oor Josef en die Verlore skaap, dit gespeel, die kinders bietjie daaroor laat gesels en toe die speletjies gespeel. Dis beslis ‘n wenner vir die groot en klein.